Pielikums Nr. 1

TEHNISKĀ SPECIFIKĀCIJA

Dažāda veida kravas automašīnu apkope un remonts

Pakalpojuma apraksts

Izpildītājs apņemas sniegt Pasūtītājam kvalitatīvus dažāda veida kravas automašīnu apkopes un remonta pakalpojumus, atbilstoši Tehniskās specifikācijas pielikumiem. Līguma izpildes laikā transportlīdzekļu saraksts var mainīties.

Iepirkuma priekšmets, ir sadalīts 6 (sešās) daļās, pretendentam ir iespēja piedalīties vienā vai vairākās daļās, daļu sadalījums:

1. Iepirkuma priekšmeta 1.daļa - Apkopes un remontu darbi MERCEDES-BENZ markas kravas transportlīdzekļiem. CPV kods: 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi), 50114000-7 (Smago automobiļu remonta un tehniskās apkopes pakalpojumi);
2. Iepirkuma priekšmeta 2.daļa - Apkopes un remontu darbi VOLVO markas kravas transportlīdzekļiem. CPV kods: 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi), 50114000-7 (Smago automobiļu remonta un tehniskās apkopes pakalpojumi);
3. Iepirkuma priekšmeta 3.daļa - Apkopes un remontu darbi IVECO markas kravas transportlīdzekļiem. CPV kods: 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi), 50114000-7 (Smago automobiļu remonta un tehniskās apkopes pakalpojumi);
4. Iepirkuma priekšmeta 4.daļa - Apkopes un remontu darbi elektrisko FORD markas kravas transportlīdzekļiem. CPV kods: 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi), 50114000-7 (Smago automobiļu remonta un tehniskās apkopes pakalpojumi);
5. Iepirkuma priekšmeta 5.daļa - Apkopes un remontu darbi SCANIA markas kravas transportlīdzekļiem. CPV kods: 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi), 50114000-7 (Smago automobiļu remonta un tehniskās apkopes pakalpojumi);
6. Iepirkuma priekšmeta 6.daļa - Apkopes un remontu darbi MAN markas kravas transportlīdzekļiem. CPV kods: 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi), 50114000-7 (Smago automobiļu remonta un tehniskās apkopes pakalpojumi);

Darbu apraksts

1. Pasūtītāja pilnvarotā persona piesaka - *dažāda veida kravas automašīnu un tā aprīkojuma remontu vai tehnisko apkopi* - nosūtot pieteikumu uz Izpildītāja e-pasta adresi par transportlīdzekļa tehniskās apkopes un/vai remonta darbu veikšanas nepieciešamību.
2. Izpildītājam Autotransports jāpieņem remontam vai tehniskajai apkopei un jāveic tā tehniskā stāvokļa diagnostika, sagatavojot tehniskās apkopes un/vai remonta darbu tāmi.
3. Izpildītājam jāsaskaņo ar Pasūtītāja pilnvaroto personu:
	1. Autotransporta tehniskās apkopes un/vai remonta darbu tāme, norādot tajā veicamo darbu nosaukumus, darbu izpildei paredzēto darba stundu skaitu un oriģinālo un/vai analogās rezerves daļu izmaksas par šo darbu veikšanu;
	2. nepieciešamo rezerves daļu un autoservisa materiālu iegādes piedāvājums.
4. Izpildītājam ir spēkā esošs civiltiesiskās atbildības apdrošināšanas līgums un tas būs spēkā visā iepirkuma līguma darbības laikā;
5. Izpildītājam ne vēlāk kā nākamās servisa darba dienas laikā, no rezerves daļu un materiālu pasūtīšanas brīža, jāsagatavo piedāvājums Pasūtītājam.
6. Autotransportu remontam vai tehniskai apkopei nodod Pasūtītāja pilnvarotā persona vai Pasūtītāja darbinieks (automašīnas vadītājs), Izpildītājam uzrādot vadītāja apliecību un automašīnas tehnisko pasi, sagatavojot pieņemšanas - nodošanas aktu, aktā norādot pilnvarotās personas vai Pasūtītāja darbinieka vārdu, uzvārdu.
7. Izpildītājs uzsāk pakalpojuma sniegšanu tikai pēc Pasūtītāja pilnvarotās personas Autotransporta tehniskās apkopes un/vai remonta darbu tāmes saskaņojuma saņemšanas (elektroniskā veidā ar e-pastu starpniecību).
8. Autotransporta un tā aprīkojuma tehniskās apkopes un/vai remonta darbu uzsākšanas termiņš - ne ilgāk kā 1 (vienas) darba dienas laikā no ar Pasūtītāju saskaņotās tāmes saņemšanas brīža vai vienojoties ar pasūtītāju.
9. Rezerves daļu un materiālu piegāde 48 (četrdesmit astoņu) stundu laikā no tāmes saskaņošanas brīža vai vienojoties ar pasūtītāju par ilgāku laika periodu, ja 48 (četrdesmit astoņu) stundu laikā piegāde objektīvi nav iespējama.
10. Pakalpojuma sniegšanas vieta – Pretendents darbus veic savā servisa centrā, kas atrodas Rīgas pilsētas administratīvajā teritorijā vai servisā, kas atrodas ne vairāk kā 20 km rādiusā no Rīgas pilsētas administratīvās teritorijas robežas. Atsevišķus darbus, iepriekš saskaņojot (elektroniskā veidā ar e-pastu starpniecību) ar Pasūtītāju, Pretendents drīkst veikt citā servisa centrā (tostarp pie apakšuzņēmēja), ar kuru Pretendentam ir noslēgts sadarbības līgums. Ja Pretendenta sadarbības partneru sniegto pakalpojumu vieta nesakrīt ar adresi, kurā Pretendents sniedz savus pakalpojumus un Pretendentam ir nepieciešams pārvietot Pasūtītāja transportlīdzekli uz citu adresi, tad Pretendentam ir pienākums nodrošināt Pasūtītāja transportlīdzekļa nogādāšanu uz šo adresi, izmantojot evakuatora pakalpojumus. Šajā gadījumā evakuatora pakalpojumus drīkst sniegt tikai tāds pakalpojuma sniedzējs, kas ir apdrošinājis savu civiltiesisko atbildību par minēto darbu veikšanu un Pretendentam ir pienākums pārliecināties par šādas apdrošināšanas esamību. Tāpat izdevumus par evakuācijas pakalpojumiem Pretendents sedz no saviem līdzekļiem. Turklāt, pārvietojot Pasūtītāja transportlīdzekli uz citu vietu, Pretendents paliek materiāli atbildīgs par viņam nodoto transportlīdzekli.
11. Darba laikam Pretendenta servisa centrā jābūt darba dienās vismaz no plkst. 09:00 līdz 17:00.
12. Pretendentam jābūt iespējai vienlaicīgi veikt vismaz 2 (divu) (katrā attiecīgajā iepirkuma procedūras daļā) Pasūtītāja transportlīdzekļu remontus un/vai tehniskās apkopes darbus.
13. Transportlīdzekļu remontu un tehniskās apkopes darbus drīkst veikt tikai atbilstošiem darbiem kvalificēti speciālisti. Pasūtītājam ir tiesības jebkurā laikā pieprasīt dokumentus, kas apliecinātu darbus veikušā speciālista kvalifikāciju.
14. Pretendenta rīcībā jābūt pieejamai programmatūrai diagnostikas un remontu pakalpojumu veikšanai. Atbilstoši Tehniskas specifikācijas pielikumiem visiem minētajiem transportlīdzekļiem (atkarībā, uz kuru iepirkuma daļu tiek iesniegts piedāvājums).
15. Izpildītājam jānodrošina:
	1. datubāzes uzturēšana par Pasūtītāja autotransporta servisa un apkopju vēsturi;
	2. iespēju pakalpojumu izpildē izmantot ne tikai ražotāja oriģinālās rezerves daļas, bet arī analogas rezerves daļas, kuras atbilst autotransporta ražotāja un ES prasībām;
	3. pakalpojumu izpilde bez priekšapmaksas;
	4. iespēju autotransporta vadītājam un/vai citai Pasūtītāja atbildīgajai persona būt klāt pakalpojumu izpildes procesā;
	5. gadījumos, ja atsevišķais pakalpojums jāsniedz ilgstoši – autotransporta uzglabāšanu apsargātā, apgaismotā un norobežotā stāvvietā bez maksas. Izpildītājs ir pilnā mērā materiāli atbildīgs par autotransportu no tās pieņemšanas brīža līdz nodošanas brīdim;
	6. filtru, eļļu, akumulatoru un citu rezerves daļu un materiālu utilizāciju bez maksas;
	7. garantijas termiņš:
		1. jaunajām rezerves daļām ne mazāk par 12 (divpadsmit) mēneši;
		2. remonta darbiem ne mazāk par 12 (divpadsmit) mēnešiem;
		3. akumulatoriem saskaņā ar ražotāja garantijas saistībām.
	8. Pasūtītāja autotransporta evakuāciju;
	9. brīva iebraukšana remonta zonā;
	10. nepieciešamās iekārtas un darbu veidi kvalitatīva remonta un tehnisko apkopju veikšanai (Tabula Nr. 1) .
16. Pasūtītājam nav pienākums veikt samaksu par Pasūtītāja tehniskās apkopes un/vai remonta darbiem, kurus Izpildītājs būs veicis, bez Pasūtītāja pilnvarotās personas noteiktā saskaņojuma saņemšanas.
17. Izpildītājs transportlīdzekļa defektu noteikšanai (diagnostikai) un remontiem drīkst izmantot tikai sertificētas iekārtas un programmatūras. Pasūtītājam ir tiesības jebkurā laikā pieprasīt dokumentus, kas apliecina iekārtu vai programmu sertificēšanu un sertifikāta spēkā esoša derīguma termiņu.
18. Pēc pakalpojumu izpildes Izpildītāja atbildīgā persona nodod autotransporta (kravas mašīnas u.c.) Pasūtītāja pilnvarotajai personai vai Pasūtītāja darbiniekam – autotransporta (kravas mašīnas u.c.) vadītājam, kurš uzrāda atbilstošā autotransporta (kravas mašīnas u.c.) reģistrācijas apliecību un pieņemšanas - nodošanas aktā parakstās par autotransporta (kravas mašīnu u.c.) saņemšanu.
19. Izpildītājs kopā ar pieņemšanas - nodošanas aktu, Pasūtītāja pilnvarotajai personai vai Pasūtītāja darbiniekam – autotransporta (kravas mašīnas u.c.) vadītājam nodod izmaksu rēķinu, kurā tiek norādīts, pakalpojumu izpildes laikā izpildīto darbu un to normstundu skaits, izlietotās rezerves daļas un materiāli (norādot atbilstošas mērvienības un apjomu).
20. Gadījumā, ja Pasūtītāja pilnvarotā persona vai Pasūtītāja darbinieks nepiekrīt pakalpojumu izpildes pieņemšanas - nodošanas aktā un rēķinā norādītajam pakalpojumu izpildes apjomam vai izmaksām, tas neakceptē un neparaksta pieņemšanas - nodošanas aktu. Šajā gadījumā Pasūtītāja pilnvarotā persona 5 (piecu) darba dienu laikā iesniedz Izpildītājam rakstiskus iebildumus. Neakceptētā pieņemšanas - nodošanas akta izrakstīšanas datums nevar tikt uzskatīts par pakalpojuma apmaksas termiņa sākumu.
21. Pasūtītāja pilnvarotās personas vai Pasūtītāja darbinieka – autotransporta (kravas mašīnas u.c.) vadītāja parakstīts pakalpojumu izpildes nodošanas - pieņemšanas akts neizslēdz iespēju Pasūtītāja pilnvarotajai personai 5 (piecu) darba dienu laikā rakstiski izteikt iebildumus par pieņemšanas - nodošanas aktā un rēķinā norādītā pakalpojuma izpildes apjomu vai izmaksas. Pasūtītāja rakstisku iebildumu izteikšana aptur pakalpojumu izpildes rēķina apmaksas termiņu.
22. Nekvalitatīvi vai līguma noteikumiem neatbilstoši sniegta pakalpojuma trūkumu novēršanas termiņš: 5 (piecu) darba dienu laikā no pasūtītāja pretenzijas par konstatētajiem trūkumiem (elektroniskā sūtījuma veidā) nosūtīšanas dienas.
23. Par visiem gadījumiem, kad nepieciešama rezerves detaļu pasūtīšana un pakalpojuma izpildes termiņš balstīts uz rezerves daļu piegādātāju sniegtajām ziņām, kā arī par gadījumiem, kad darba gaitā jāmaina pakalpojuma apjoms vai tas pārsniedz saskaņoto izmaksu tāmi, Izpildītājam nekavējoties, bet ne vēlāk ka 1 (vienas) darba dienas laikā no konstatācijas brīža jāinformē Pasūtītāja pilnvarotā persona un jāsaskaņo ar to turpmākā pakalpojuma izpildes gaita.
24. Izpildītājs nodrošina transportlīdzekļu salona un virsbūves tīrību darbu veikšanas laikā un pēc darbu pabeigšanas. Ja Pasūtītājs, pieņemot transportlīdzekli, konstatē netīru vai bojātu salonu, virsbūvi, Pretendenta pienākums ir nodrošināt konstatēto nepilnību novēršanu par saviem līdzekļiem 3 (trīs) darba dienu laikā.
25. Pretendents remonta darbu izpildei drīkst izmantot tikai jaunas ražotāja oriģinālās rezerves daļas vai arī jaunas ekvivalentas rezerves daļas, kas atbilst transportlīdzekļa ražotāja un Eiropas Savienības (ES) prasībām. Pēc iepriekšējas saskaņošanas ar Pasūtītāju, Pretendents darbu izpildei var izmantot arī lietotas vai atjaunotas rezerves daļas, ja tās nepieciešams izmantot transportlīdzekļa virsbūves vai atsevišķiem specifiskiem remonta darbiem (piemēram, uzstādīt restaurētu starteri). Pretendents nodrošina transportlīdzekļu remontiem un tehniskās apkopes darbiem nepieciešamo rezerves daļu un materiālu pasūtīšanu bez priekšapmaksas. Pasūtītājs ir tiesīgs salīdzināt Izpildītāja piedāvāto rezerves daļu un materiālu cenas ar vidējām mazumtirdzniecības cenām Latvijas tirgū un tās nedrīkst vairāk kā par 10% (desmit procentiem) pārsniegt attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt,– no Izpildītāja ražotāja cenu lapā noteiktās cenas. Izpildītājam ir pienākums iesniegt paskaidrojumus, kas pamato cenu izcelsmi. Papildus Izpildītājs ir tiesīgs Pieņemšanas – nodošanas aktā norādīt ar materiālu vai rezerves daļu piegādi saistītos izdevumus.
26. Izpildītāja servisa iekārtām jāatbilst Ministru kabineta noteikumiem:
	1. 2008. gada 25. marta Ministru kabineta noteikumiem Nr.195 “Mašīnu drošības noteikumi”,
	2. 2002. gada. 9. decembra Ministru kabineta noteikumiem Nr. 526 “Darba aizsardzības prasības, lietojot darba aprīkojumu”.
27. Izpildītājam ir jābūt visu līguma darbības termiņu spēkā esošai Valsts vides dienesta “C” kategorijas piesārņojošas darbības apliecinājumam, kas izsniegts saskaņā ar Ministru kabineta 2010. gada 30. novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai ”. Lai apliecinātu atbilstību iepirkuma nolikuma tehniskās specifikācijas izvirzītajām prasībām, pretendents iesniedz spēkā esošu Valsts vides dienesta “C” kategorijas piesārņojošās darbības apliecinājuma kopiju.

**Tabula Nr. 1**

|  |  |
| --- | --- |
| **Nr.****p.k.** | **Nosaukums** |
| 1.1. | Autoatslēdznieka pakalpojumi (visi darbi, kas saistīti ar transportlīdzekļa ritošas daļas, dzinēja un transmisijas remontiem) |
| 1.2. | Elektro, elektronikas remonts un diagnostika (visi darbi, kas saistīti ar transportlīdzekļa un to agregātu elektroniku un elektrības ķēdēm) |
| 1.3 | Piekares dinamiskā pārbaude  |
| 1.4 | Riepu montāža un balansēšana |
| 1.5 | Riteņu sagāzuma un savirzes regulēšana |
| 1.6. | Virsbūves remonts (visi darbi, kas saistīti ar transportlīdzekļa virsbūves remontiem, pulēšana un c., sagatavot virsbūves detaļas krāsošanas darbiem) |
| 1.7. | Virsbūves krāsošana (visi darbi, kas saistīti ar transportlīdzekļa krāsošanas darbiem, krāsas vai lakas uznešana uz iepriekš apstrādātam detālam) |
| 1.8. | Autoevakuatora pakalpojumi, kravnesība 18 t |
| 1.9. | Metināšanas darbi |
| 1.10. | Tehniskā palīdzība ar izbraukšanu pie klienta |
| 2.1. | Stacionārs piekares dinamiskās pārbaudes stends aprīkots ar ass spēles detektoru:* plākšņu griešanās mehānismu,
* plākšņu virzāmo mehānismu,
* stacionāru šķērsdomkratu.
 |
| 2.2. | Bremžu pārbaudes stends. |
| 2.3. | Riepu montāžas stends. |
| 2.4. | Riepu balansēšanas stends. |
| 2.5. | Riteņu sagāzuma un savirzes regulēšanas stends |
| 2.6. | Metināmais aparāts: pusautomāts, argona, gāzes. |
| 2.7. | Izplūdes gāzu diagnostikas iekārta visiem dzinēju un degvielas veidiem. |
|  2.8. | Stacionāra virpa (bremžu trumuļu u.c. virpošanas darbu veikšanai). |
| 2.9. | Min. 3 (trīs) remonta bedres vai analogs autopacēlājs.  |
| 2.10. | Dīzeļdegvielas sistēmas diagnostikas iekārta.  |
| 2.11. | Starteru un ģeneratoru diagnostikas stends. |

Tehniskās specifikācijas 1.pielikums

|  |
| --- |
| Iepirkuma daļa Nr.1 “Mercedes-benz kravas auto apkope un remonts” |
| N.p.k | Marka | Modelis | Izlaides gads | Pilna masa (kg) | Veids | Automašīnu skaits |
| 1 | MERCEDES BENZ | ACTROS | 2024 | 18000 | Kravas seglu vilcējs | 1 |
| 2 | MERCEDES BENZ | ATEGO | 2023 | 11990 | Kravas speciālais autotornis (AVĀRIJAS operatīvā) | 1 |
| 3 | MERCEDES BENZ | ACTROS | 2023 | 18000 | Kravas speciālais autotornis (AVĀRIJAS operatīvā) | 4 |
| 4 | MERCEDES BENZ | ATEGO 1522 | 2012 | 15000 | Kravas transporta pašizgāzējs | 1 |
| Automašīnas kopā: | 7 |

Tehniskās specifikācijas 2.pielikums

|  |
| --- |
| Iepirkuma daļa Nr.2 “Volvo kravas auto apkope un remonts” |
| N.p.k | Marka | Modelis | Izlaides gads | Pilna masa (kg) | Veids | Automašīnu skaits |
| 1 | VOLVO | FM | 2023 | 18000 | Kravas speciālais ceļu dienesta | 1 |
| Automašīnas kopā: | 1 |

Tehniskās specifikācijas 3.pielikums

|  |
| --- |
| Iepirkuma daļa Nr.3 “IVECO kravas auto apkope un remonts” |
| N.p.k | Marka | Modelis | Izlaides gads | Pilna masa (kg) | Veids | Automašīnu skaits |
| 1 | IVECO | 190EL | 2023  | 19000 | Kravas transporta pašizgāzējs | 3 |
| Automašīnas kopā: | 3 |

Tehniskās specifikācijas 4.pielikums

|  |
| --- |
| Iepirkuma daļa Nr.4 “Elektrisko FORD kravas auto apkope un remonts” |
| N.p.k | Marka | Modelis | Izlaides gads | Pilna masa (kg) | Veids | Automašīnu skaits |
| 1 | FORD | e-Transit | 2024  | 4250 | Kravas transporta furgons | 1 |
| 2 | FORD | e-Transit | 2024  | 3500 | Kravas transporta furgons | 2 |
| Automašīnas kopā: | 3 |

 Tehniskās specifikācijas 5.pielikums

|  |
| --- |
| Iepirkuma daļa Nr.5 “Scania kravas auto apkope un remonts” |
| N.p.k | Marka | Modelis | Izlaides gads | Pilna masa (kg) | Veids | Automašīnu skaits |
| 1 | SCANIA | G400 | 2012  | 22000 | Kravas transporta furgons (AVĀRIJAS operatīvā) | 1 |
| 2 | SCANIA | P280 | 2018  | 18000 | Kravas speciālais ceļu dienesta | 1 |
| 3 | SCANIA | P250 | 2018  | 18000 | Kravas speciālais autotornis (AVĀRIJAS operatīvā) | 1 |
| 4 | SCANIA | P320 | 2018  | 18000 | Kravas speciālais autotornis (AVĀRIJAS operatīvā) | 1 |
| 5 | SCANIA | R164 | 2003  | 34000 | Kravas speciālais tehniskā palīdzība (PASAŽIERU ELEKTROTRANSPORTS operatīvā) | 1 |
| Automašīnas kopā: | 5 |

 Tehniskās specifikācijas 6.pielikums

|  |
| --- |
| Iepirkuma daļa Nr.6 “MAN kravas auto apkope un remonts” |
| N.p.k | Marka | Modelis | Izlaides gads | Pilna masa (kg) | Veids | Automašīnu skaits |
| 1 | MAN | TGL 12.210 | 2006 | 11990 | Kravas transporta autovedējs | 1 |
| Automašīnas kopā: | 1 |